Twee matriekeksamen-vraestelle oorgeskryf | Maroela Media
Angie Motshekga, minister van basiese onderwys, het Vrydagmiddag aangekondig dat daar na afloop van 'n vergadering van die raad van onderwysministers besluit is dat die twee vraestelle, wat tydens die eksamen uitgelek het, deur alle matrieks oorgeskryf moet word.
Die tweede wiskundevraestel sal op 15 Desember oorgeskryf word en die tweede fisiese wetenskap-vraestel op 17 Desember.
"Dit was nie 'n maklike besluit om te neem nie maar een wat onder die omstandighede nodig was. Ons moet hard werk om die menslike faktor in die eksamenstelsel in ag te neem. Dit is duidelik diegene wat verantwoordelik was vir die uitlek van die vraestelle, is volwassenes."
Volgens Motshekga is daar tydens die ondersoek na die uitlek van die vraestelle onder meer bevind dat die verspreiding daarvan op kubernetwerke dit bykans onmoontlik gemaak het om vas te stel hoeveel leerders uiteindelik toegang tot die uitgelekte vraestelle gehad het.
"Ons het met sleutelaandeelhouers in die saak, soos skoolbeheerliggame, die Vereniging vir Skoolhoofde, onderwysvakbonde en Umalusi hieroor beraadslaag. Daar was ooreenstemming oor die behoefte om die integriteit van die eksamen te beskerm en die boosdoeners wat die toekoms van leerders op die spel geplaas het, aan die kaak te stel."
Die departement gaan nou sy pogings versterk om soortgelyke voorvalle in die toekoms te verhoed.
So never mind die kinders wat GLAD NIE vraestelle gehad het nie, moet ook nou hieronder lei. Dis SIEK!!!!!!!
Ek is so bly ek het in 1997 matriek geskryf!
watse wiskunde word oor geskryf, ek dink jy kry drie verskillende wiskunde levels
Ja gelukkig het ek in 1976 matriek klaar gemaak.In die ou bedeling het vraestelle nie uitgelek nie.Ek dink vandag gaan dit oor swak sekerheidsmaatreëls en gierigheid want ek is seker die vraestelle is gekoop.